**УВЕДОМЛЕНИЕ ЗА ПОВЕРИТЕЛНОСТ НА ЛИЧНИТЕ ДАННИ, ОБРАБОТВАНИ ВЪВ ВРЪЗКА С ПОЛУЧЕНИ СИГНАЛИ ЗА НАРУШЕНИЯ**

 Настоящото уведомление има за цел да информира субектите относно начина, по който обработваме личните данни на лицата, подаващи сигнали или публично оповестяващи информация за нарушения, на лица, различни от сигнализиращото лице, на които се предоставя защита, както и на лица, срещу които сигналът е подаден („Вие“, „Вас“).

***КОИ СМЕ НИЕ?***

Администратор на лични данни е "ЕВРО ГЕЙМС ТЕХНОЛОДЖИ" ООД, ЕИК 130947038, със седалище и адрес на управление: гр. София, 1766 район Витоша, ул. „Панорама София“ №6, бизнес център „РИЧХИЛ“, партер, (,,Дружеството“, „Ние“)

**Контактите на Длъжностното ни лице по защита на данните са:**

Длъжностно лице по защита на личните данни: адв. Десислава Димитрова-Чолакова

Email: dpo@egt.com "ЕВРО ГЕЙМС ТЕХНОЛОДЖИ" ООД

***ЛИЧНИ ДАННИ, КОИТО ОБРАБОТВАМЕ***

Дружеството може да обработва някои или всички от следните категории лични данни на лица, които подават сигнали или публично оповестяват информация за нарушения, на лица, различни от сигнализиращото лице, на които се предоставя защита, както и на лица, срещу които сигналът е подаден, а именно:

|  |  |
| --- | --- |
| Данни, с които да Ви идентифицираме | Имена ЕГН или дата на раждане, данни относно качеството, в което подавате сигнала |
| Данни за контакт с Вас | Настоящ или постоянен адрес; email; телефон |
| Друга информация, включена по Ваша преценка в подадения от Вас сигнал | други данни, които сте включили по Ваша преценка |
| Друга информация, предоставена въз основа на Ваше изрично съгласие | Бихме могли да обработваме и специални категории данни, при наличие на изрично съгласие за това от Ваша страна |
| Информация, свързана с лицата, на които се предоставя защита, както и със засегнатите лица | Имена, длъжност, качество на лицето, телефонен номер, адрес за кореспонденция и/или електронен адрес, както и други данни, които могат да бъдат предоставени във връзка с подадения сигнал; |

**ОСНОВАНИЯ ЗА ОБРАБОТКА**

Основанието за обработка на личните данни, описани по-горе, е за целите на изпълнение на нормативно задължение съгласно Закона за защита на лицата, подаващи сигнали или публично оповестяващи информация за нарушения, обн., ДВ, бр. 11 от 2 февруари 2023 г., в сила от 4 май 2023г. („ЗЗЛПСПОИН“ или „Закона“), а именно: за целите на осигуряване на вътрешен канал за подаване на сигнали относно нарушения.

**ЦЕЛИ НА ОБРАБОТКАТА**

Целите на обработване на личните данни са следните:

1. Регистриране на сигнала и неговото разглеждане;
2. Предоставяне на защита на сигнализиращото лице, на свързаните с него лица, както и на засегнатото лице;
3. За изпълнение на задължение, наложено от българското законодателство или правото на Европейския съюз в контекста на разследвания от национални органи или на съдебни производства, включително с оглед гарантиране правото на защита на засегнатото лице;
4. За търсене на отговорност спрямо сигнализиращото лице и защита на законните интереси на Дружеството в определените от закон случаи.

**ПОВЕРИТЕЛНОСТ НА ИНФОРМАЦИЯТА**

Ние защитаваме информацията, свързана с подадените сигнали за нарушения, включително, но не само самоличността на сигнализиращите и засегнатите лица, и предприемаме необходимите мерки за защита на посочената информация.

Достъп до информацията, свързана с подадените сигнали за нарушения, включително относно самоличността на сигнализиращите и на засегнатите лица, се осигурява, при условията на Закона, респ. единствено на служителите и други лица в рамките на Дружеството и на лицето, отговарящо и определено за регистрирането на сигнали (вкл. когато това лице е извън структурата на Дружеството), на които тези данни са необходими за изпълнение на служебните и/или договорни задължения.

В рамките на Дружеството достъп до информацията има единствено служителите, отговарящи за разглеждането на сигнали. Лице по предходното изречение, срещу което има подаден сигнал, няма достъп до информацията, свързана с този сигнал, освен когато предоставянето на информацията се изисква по закон. Достъп може да се предоставя и на други лица в зависимост от спецификата на конкретния случай, като достъпът се разрешава от Дружеството за всеки конкретен случай.

Разкриването на самоличността на сигнализиращото лице и/или на друга информация относно сигнала, се допуска само при изричното съгласие на сигнализиращото лице.

Независимо от описаното по-горе, самоличността на сигнализиращото лице, и всяка друга информация, от която може пряко или непряко да се узнае неговата самоличност, може да бъде разкрита, когато това е необходимо и е пропорционално задължение, наложено от българското законодателство или правото на Европейския съюз в контекста на разследвания от национални органи или на съдебни производства, включително с оглед гарантиране правото на защита на засегнатото лице.

**ВАШИТЕ ПРАВА**

На лицата, подаващи сигнали или публично оповестяващи информация за нарушения, на лица, различни от сигнализиращото лице, на които се предоставя защита, както и на лица, срещу които сигналът е подаден, Дружеството осигурява всички права, предвидени в местното и европейско законодателство, а именно:

1. при поискване да получите цялата необходима информация, отнасяща се до обработването на предоставените от Вас данни, вкл. ако е възможно копие;
2. да изисквате от Дружеството достъп до, коригиране или заличаване/изтриване на лични данни или ограничаване на обработването на лични данни, при наличие на предпоставките за това;
3. да направите възражение срещу обработването, както и да подадете жалба до на жалба до надзорния орган – КЗЛД (София 1592, бул. „Проф. Цветан Лазаров” №2 или [www.cpdp.bg](http://www.cpdp.bg)) при незаконосъобразно обработване на данните;
4. да оттеглите съгласието си по всяко време, без това да доведе до негативни последици за Вас, когато основанието за обработване е съгласие;
5. да упражните своето право на преносимост.

В определени случаи информирането на лицето, срещу което е подаден сигнал за нарушение на ранен етап, може да бъде в ущърб на вътрешното разглеждане на сигнали. Когато по преценка на Дружеството се приеме, че съществува голям риск предоставянето на достъп да затрудни процедурата или да накърни правата и свободите на другите, Дружеството може да наложи ограничаване на предоставянето на конкретна информация или забавяне на нейното предоставяне.

Всички искания, свързани с личните данни като: информация, достъп, изтриване, оттегляне на съгласие и др. описани по-горе, се оформят в писмен вид, подписват се от Вас и се предават за обработка на Дружеството на електронен адрес: dpo@egt.com или на адреса на управление на Дружеството. Искането трябва да съдържа информация относно три имена и в случай, че искането е относно конкретни лични данни – те да бъдат конкретизирани, както и точно кое право се упражнява.

**МЕРКИ ЗА ЗАЩИТА НА ЛИЧНИТЕ ДАННИ**

Дружеството е въвело технически и организационни мерки за защита на информацията, свързана с подадените сигнали за нарушения, включително самоличността на сигнализиращите и засегнатите лица, срещу неоторизирано, случайно или незаконно унищожаване, загуба, промяна, злоупотреба, разкриване или достъп и срещу всички други видове незаконно обработване. Специално внимание се обръща на чувствителни данни. Част от предприетите мерки са: криптиране, псевдонимизиране, резервиране, контрол на достъпа, стриктна конфиденциалност, периодични обучения и други.

**ПРЕХВЪРЛЯНЕ ИЗВЪН ЕВРОПЕЙСКОТО ИКОНОМИЧЕСКО ПРОСТРАНСТВО**

Вашите лични данни не се прехвърлят извън рамките на ЕС/ЕИП. В случай на нужда от подобна обработка, ще бъдат използвани подходящи предпазни мерки, за да се гарантира, че такова прехвърляне се извършва в съответствие с приложимите правила за защита на лични данни, включително правни основания.

**СРОК НА СЪХРАНЕНИЕ**

- данни и материали по конкретен сигнал, се пазят за срок от 5 (пет) години.

- при образувано дисциплинарно, административнонаказателно, наказателно и/или гражданско производство, данните се съхраняват до окончателното приключване на това производство и за срок от 5 (пет) години след това, с цел установяване, упражняване и защита срещу правни претенции, искове, административни и други актове, освен ако в закон или друг нормативен акт е определен по-къс или по-дълъг срок за съхранение.

- данни, които е установено, че очевидно не са свързани с подаден сигнал се съхраняват до 2 месеца от установяване на тяхната нерелевантност.

Актуализиране на уведомлението за поверителност

Настоящото уведомление може да подлежи на изменение, като последно е актуализирано на 08.05.2024г. Всякакви бъдещи промени или допълнения към обработването на лични данни, описани в настоящото уведомление, които Ви засягат, ще Ви бъдат съобщени чрез подходящ канал в зависимост от обичайния начин на комуникация.